David Duchovny
David William Duchovny (s. 7. elokuuta 1960 New York) on yhdysvaltalainen näyttelijä. Hänet tunnetaan parhaiten roolistaan televisiosarjassa Salaiset kansiot, jossa hän näyttelee FBI-agentti Fox Mulderia. Salaisista kansioista on tehty myös kaksi elokuvaa, joista uudempi (X-Files: Usko koetuksella) sai ensi-iltansa vuonna 2008. Ennen Salaisia kansioita Duchovnyn tunnetuin rooli oli Twin Peaks -televisiosarjassa, jossa hän esitti transvestiittia DEA:n agenttia. Salaisten kansioiden jälkeen Duchovnyn suosituin rooli on ollut pääosa televisiosarjassa Californication.
David Duchovny meni naimisiin Téa Leonin kanssa vuonna 1997. Heillä on kaksi lasta, tytär Madelaine West (s. 1998) ja poika Kyd Miller (s. 2002).[1] Vuoden 2008 elokuussa Duchovny hakeutui vieroitushoitoon seksiriippuvuutensa takia. Duchovnyn ja Leonin avioero astui voimaan heinäkuussa 2014.[2]
Duchovnylta julkaistiin kirja Holy Cow: A Modern Day Fairy Tale helmikuussa 2015. Duchovnyn mukaan kirja on satu aikuisille ja lapsille[3], ja se kertoo Elsie Bovary -nimisestä lehmästä, joka ystävystyy juutalaisen Shalom-sian ja iPhonea käyttävän Tom-kalkkunan kanssa. Eläimet kiertävät maailmaa ja saavat aikaan rauhan Israelin ja Palestiinan välille.[4] Suomeksi se ilmestyi helmikuussa 2016 nimellä Pyhä lehmä (Like).[5]
Duchovnyn seuraava kirja oli Bucky F*cking Dent, joka julkaistiin marraskuussa 2017.[6]
Toukokuussa 2018 ilmestyy Duchovnyn kolmas kirja, Miss Subways.[7]
Working Girl – tieni huipulle (Working Girl, 1988) New Year's Day (1989) Denial (1990) Huonoa seuraa (Bad Influence, 1990) Julian kaksi rakastajaa (Julia Has Two Lovers, 1991) Apua! Lapsenvahti kuoli – eihän kerrota äidille (Don't Tell Mom the Babysitter's Dead, 1991) Ekstaasi (The Rapture, 1991) Ruby (1992) Beethoven (1992) Venice/Venice (1992) Chaplin (1992) Kalifornia (1993) Kuoleman koukussa (Playing God, 1997) X-Files – taistelu tulevaisuudesta (The X-Files: Fight the Future, 1998) Palaa luokseni (Return to Me, 2000) Evoluutio (Evolution, 2001) Zoolander (2001) Full Frontal (2002) Connie and Carla (2004) House of D (2004) X-Files: Usko koetuksella (The X-Files: I Want to Believe, 2008)
Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Juutalaiset näyttelijät Luokka:Golden Globe -palkinnon saajat Luokka:Amerikanvenäläiset Luokka:Amerikanjuutalaiset Luokka:Vuonna 1960 syntyneet Luokka:Elävät henkilöt Luokka:Seulonnan keskeiset artikkelit